Transfer pentru Florinel Coman. Reacția lui Ciprian Marica
5 milioane de euro e cota lui Coman.
Florinel Coman, liderul din echipa lui Gigi Becali, FCSB, vrea să se transfere la o echipă din TOP 5, iar în pole-position s-ar afla VfB Stuttgart, formație la care a evoluat și Ciprian Marica.
Actualul oficial de la Farul, fost căpitan al naționalei, a vorbit despre varianta ca Florinel Coman să ajungă în Bundesliga, după ce în ultimii ani nicio ofertă nu s-a concretizat pentru preferatul lui Gigi Becali.
Transfer pentru Florinel Coman în Bundesliga - dorința lui Becali, visul lui "Mbappe"
Lansat de Academia Hagi, brăileanul care traversează un sezon excelent la FCSB va fi, probabil, și în lotul naționalei la Campionatul European din Germania, turneu transmis de Pro TV, Pro Arena și VOYO.
"Florinel a crescut foarte mult și-mi place atitudinea lui, pe lângă evoluțiile foarte bune care îl recomandă. Mi-a plăcut vibe-ul lui, motivația lui, ceea ce arată pe teren mi s-a părut că e o atitudine corectă. Dacă nemții se vor uita, cu siguanță se vor uita și la lucrul acesta și atunci e un atu în plus pentru el, se pare că a crescut și a crescut frumos.
Mie mi-a fost foarte greu, am ajuns acolo la 21 de ani din Ucraina. Florinel a ajuns și la o vârstă la care pare destul de matur, pare să fi înteles lucrurile și mentalitatea lui poate să se ridice la nivelul dorit.
Transfer pentru Florinel Coman | Marica: "E momentul potrivit"
Unii se acomodează mai repede, depinde de la om la om, mie mi-a fost foarte greu, dar s-ar putea să avem o surpriză și un jucător care are un caracter puternic și ajunge la o vârstă… Florinel e la o vârstă la care are o maturitate, a trecut prim momente mai dificile. La un moment dat, era în scădere de formă și lumea era în dubii dacă-și va mai reveni la forma la care a fost. A trecut de ce a fost greu, ar fi o mutare buna pentru el. Cred că e și momentul potrivit", a declarat Ciprian Marica, potrivit playsport.
FCSB - Rapid, record de asistență
FCSB are 64 de puncte înainte de meciul cu Rapid și se poate lăuda cu cel mai bun atac din campionat (53 de goluri marcate, la egalitate cu CFR Cluj), dar și cu cea mai bună apărare, cu doar 24 de goluri încasate în 29 de partide.
În tur, Rapid a câștigat cu 2-1 pe Arena Națională în fața echipei lui Elias Charalambous. La acea partidă au asistat 40.563 de spectatori, un record pentru actualul sezon din Superliga României.
- 11 selecții a strâns Coman la națională
- Un gol a marcat Coman pentru națională
- 1,82 m e înălțimea lui Coman
Standings provided by Sofascore
Urmăriți SPORT.RO și pe Google News